**„A méhegészségügyi szakállatorvos** **szakirányú továbbképzési szak**

**képzési és kimeneti követelményei**

1. **A szakirányú továbbképzési szak megnevezése:**

Méhegészségügyi szakállatorvos szakirányú továbbképzési

1. **A szakképzettség oklevélben szereplő megnevezése:**

Méhegészségügyi szakállatorvos

1. **A szakirányú továbbképzés képzési területe:**

Állatorvos-tudomány

1. **A szakirányú továbbképzésre történő felvétel feltétele:**

* állatorvos-doktor mesterképzési szak osztatlan képzésben szerzett oklevél
* legalább kétéves általános állatorvosi szakmai gyakorlat

1. **A képzési idő:** 2 félév
2. **A szakképzettség megszerzéséhez összegyűjtendő kreditek száma:** 55+5 kredit
3. **A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben:**

**Elsajátítandó kompetenciák, tudáselemek, megszerezhető ismeretek:**

* a méhegészségügyi szakállatorvosi képzés alatt megszerzett ismeretek birtokában a végzett állatorvosok képesek lesznek a méhészetekben a betegségek kártételének a csökkentésére, megelőzésére
* az elsajátított tudásanyag birtokában képesek lesznek a végzett szakemberek a különböző méhbetegségek diagnosztizálására, szükség esetén prevenciós terv kidolgozására vagy éppen ezeknek a betegségeknek a hatékony gyógykezelésre, szükség esetén mentesítésre
* a korszerű, egészséges táplálkozás részét képező méztermelés élelmiszer előállítás felügyeletét és a minőségbiztosítást is megfelelő szinten végezhetik a végzett szakállatorvosok

**A szakképzettség alkalmazása konkrét környezetben, tevékenységrendszerben:**

A végzett, korszerű tudás birtokában:

a méhegészségügy állatorvosi feladatainak az ellátása

a szakigazgatás méhegészségügyi ismereteket is igénylő feladatainak ellátása;

a méz és más méhészeti termékeknek, mint élelmiszereknek és alapanyagoknak biztonságos előállítása és forgalmazása terén felmerülő ellenőrzési feladatok ellátása.

1. **A szakképzettség szempontjából meghatározó ismeretkörök, és a főbb ismeretkörökhöz rendelt kreditértékek:**

**Szakmai alapismeretek: 18 kredit**

A méhészet alapjai tárgykörei: a méhészet és méztermelés története, méhbiológia, a méhészet tárgyi feltételei, méhlegelők, méhészkedés jogi és gazdasági kérdései

**Differenciált szakmai ismeretek: 27 kredit**

A specializálódó állatorvos munkáját segítő tantárgyak: járványos méhbetegségek felszámolása, méhészkedés gyakorlata, méhanya nevelés és méhészeti biotechnológia, méhbetegségek, méhészeti termékek élelmiszerhigiéniája, méhbetegségek diagnosztikája, méhészeti gyógyszertan

**Terepi gyakorlatok: 10 kredit**

Méhészeti gyakorlat, méhegészségtani gyakorlat

1. **A szakdolgozat kredit értéke: 5 kredit**